**Lindi Lasteaed-Algkooli Vikerkaarerühma lastevanemate koosoleku protokoll**

Toimumisaeg: 05. september 2022 kell 17:00-18:30

Toimumiskoht: Lindi Lasteaed-Algkool, rühmaruum

Koosolekut juhtisid õpetajad: Anneli Kala ja Marika Tate

Koosolekul osalesid: rühmaõpetajad Anneli Kala, Marika Tate, Kelly Hansson, direktriss Ulla Orgusaar ja lapsevanemad (osalejate nimekiri lisatud protokollile).

Koosoleku protokollija: Kelly Hansson, õpetaja abi

**Päevakord:**

1. Tutvumisring.
2. Direktriss Ulla Orgusaare sõnavõtt.
3. Hoolekogu esindaja valimine.
4. Rühmaõpetajate sõnavõtt, 2022/2023 õppeaasta korraldus.
5. Jooksvad küsimused/vastused.
6. **Tutvumisring:**
   1. Iga kohalviibija tutvustas end lühidalt, kes ta on ja kuidas võiks kasulik olla.
   2. Tutvumisringi käigus tekkis mõte, et võiks teha advendihommikuid, mil lapsevanemad saaks käia lastele toredaid jõululugusid lugemas.
7. **Direktriss Ulla Orgusaare sõnavõtt:**
   1. Plaanis on kummimattide talgud (perepäev või –õhtu). Mänguväljaku atraktsioonide alla on vaja paigaldada kummimatid, kuupäev hetkel lahtine.
   2. Sel õppeaastal on lasteaias rohkem lapsi, kui kunagi varem. Kokku on meil 3 rühma ja 59 last.
   3. Lasteaia kohatasu tõuseb alates september 2022 endise 43 euro pealt 46 euro peale. Toiduraha jääb hetkel samaks.
   4. Lemmikõpetaja väljaselgitamiseks on igal lapsel/perel võimalik anda oma hääl kolmele õpetajale. Kõikidele lastevanematele on saadetud ka sellekohane meil.
   5. Hetkel on teada, et spordiringi huvilisi oli palju, kuid kahjuks ei ole veel vastust, kas ERASPORDIKOOL SEPPS meie majja tuleb. Kindlasti algavad oktoobrist flygrossingu trennid, juhendajaks õpetaja Anu Vahter. Lisaks võiks olla majas mõni tantsuring. Äkki keegi teab kedagi, kes võiks selle eestvedajaks olla?
8. **Hoolekogu esindaja valimine:**
   1. Hoolekogu esindajaks valiti Marianne Lahe ning tema toetajateks Triin Nõmm ja Külli Tuka.
9. **Rühmaõpetajate sõnavõtt, 2022/2023 õppeaasta korraldus:**
   1. Õpetajad soovitavad lugemist: Jesper Juul „Minu piirid – sinu piirid“, Tommy Hellsten „Jõehobu elutoas“, Dr. Thomas Gordon „Tark lapsevanem“.
   2. Õpetajad tutvustasid haridusliku sisuga ALPA rakendust – kultuuripõhised digiõppemängud 3-8 aastastele lastele (mängud on jagatud erinevatesse raskusastmetesse). Kes soovib, saab kodus ise lähemalt tutvuda aadressil alpa.ee.
   3. Lapse lasteaiast puudumine on vaja märkida eliis.eu õppekeskkonda hiljemalt sama päeva hommikul kell 07:00-ks. Sellisel juhul ei arvestata puudutud päeva eest toiduraha. Hilisemal puudumise märkimisel tuleb märge „etteteatamata puudumine“, mis tähendab, et antud päeva eest arvestatakse toiduraha.
   4. Õppetöö toimub projektõppe meetodil. Projektõpe on õpetaja ja laste vaheline ühine õpitegevus, mis seab keskmesse laste huvist lähtuva projektiteema. Ühe teemaga minnakse edasi nii kaua, kuni see lastele huvi pakub. Jälgime lapsi, provotseerime ise teemasid, ka lapsevanemad võivad seda teha.
   5. Üritused:
      1. Sügise sünnipäev 23.09. kell 10:00-12:00 Lindi rabas. Ettevõtmine koos lastevanematega, vajame abi laste transportimisel.
      2. Pildistamine 26.09. kell 09:00-11:00. Lapsi tuleb pildistama Saarefoto OÜ. Leppisime ühiselt kokku, et ka natukene köhane/nohune laps võib siiski pildistamise ajaks kohale tulla.
      3. Lõikuspidu 20.10., teemaks „Muna“
      4. Spordinädal 26.-30.09., nendel päevadel palume lapsele sportlikud riided selga panna.
   6. Vikerkaarerühma rattapäev on teisipäeviti. Laps võib kaasa võtta oma ratta, vajalik ka kiiver!
   7. Palume, et laps ei võtaks oma mänguasju lasteaeda kaasa. Kaisuka võib võtta.
   8. Lapse võimlemisriided võiks olla eraldi kotikeses. Võimlemistunnis on lapsed enamasti paljajalu, lühikeste pükste ja T-särgiga.
   9. Sel aastal tuleb taas vanapaberi kogumine (oktoobris või novembris, täpsem info selgub veel).
   10. 12.-30.09. on avatud meie maja I korruse koridoris „Unistuste kaubamaja“. Kõik võivad tuua ja ka leida perele korralikke riideid ning jalanõusid. Asjad, mis ei leia omanikku, lähevad heategevuseks Ukraina peredele.
   11. Kevadel võiks plaani võtta väikese ühise väljasõidu (koos lastevanematega). Hetkel pakuti ideedeks Korstna talu, Ranna rantšo või teater. Kõik mõtted on teretulnud!
   12. Sarnaselt eelnevatele aastatele saab kindlasti ka meie majas olema väiksemaid teatrietendusi. Hind on tavaliselt olnud umbkaudu 4 eur/laps.
   13. Palume panna lapse riietele nimesildid.
   14. Lasteaia territooriumil mängimas käies palume enda järelt koristada.
   15. Hetkel pole vaja lasteaeda salvrätikuid tuua, meil on järg ees.
10. **Jooksvad küsimused/vastused:**
    1. Lapsevanemad andsid teada, et Eliisi äpis esineb sageli probleeme sellega, et teavitus tuleb, kuid kirju näeb alles 2-3 tunni pärast.
    2. Tehti ettepanek teha lastevanemate jaoks facebooki kinnine grupp, kus vajadusel infot vahetada. Lapsevanem Triin Nõmm teeb vastava grupi.

Koosoleku juhatajad: Anneli Kala ja Marika Tate

Protokollija: Kelly Hansson